**ՀԻՄՆԱՎՈՐՈՒՄ**

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ՎՐԱ ԻՆՔՆԱԿԱՄ ԿԱՌՈՒՑՎԱԾ ՇԻՆՈՒԹՅՈՒՆՆԵՐՆ ՕՏԱՐԵԼՈՒ ԿԱՄ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Համայնքի տարածքում` Աբովյան քաղաքի 1-ին մ/շրջանի թիվ 7/274, թիվ 8/224, թիվ 8/477, թիվ 8/480, 3-րդ մ/շրջանի թիվ 3/51, թիվ 3/99, Հանրապետության պողոտայի թիվ 8/10, Է. Ավագյան փողոցի թիվ 28/1, Պիոներական փողոցի թիվ 9/30, Սարալանջի փողոցի թիվ 4/10, թիվ 4/12, թիվ 5/306, թիվ 5/336, Երիտասարդական փողոցի թիվ 7/3, գ. Առինջ, Բ թաղամասի 3-րդ փողոցի թիվ 17/1 և գ. Գեղաշեն, 1-ին փողոցի 5-րդ նրբանցքի թիվ 32/2 հասցեներում ինքնակամ կառուցվել են բնակելի, արտադրական և հասարակական նշանակության շինություններ։ Քաղաքացիները դիմել են համայնքապետարան նշված շինությունները օրինականացնելու և իրենց օտարելու խնդրանքով։ Օրենսդրությամբ սահմանված կարգով դիմումներին ընթացք է տրվել, նշված շինությունների համար ստացվել են համայնքի անվամբ վկայականներ։
Ներկայում անհրաժեշտություն է առաջացել Հայաստանի Հանրապետության կառավարության 2006 թվականի մայիսի 18-ի N 912-Ն որոշմամբ սահմանված կարգով Աբովյան համայնքի տարածքում ինքնակամ կառուցված և օրինականացված՝ սույն որոշման հավելվածում ընդգրկված կառույցների օտարման կամ վարձակալության տրամադրման նպատակով «Աբովյան համայնքի սեփականություն հանդիսացող հողամասերի վրա ինքնակամ կառուցված շինություններն օտարելու կամ վարձակալության իրավունքով տրամադրելու մասին» Աբովյան համայնքի ավագանու որոշման նախագծի ընդունման։
«Աբովյան համայնքի սեփականություն հանդիսացող հողամասերի վրա ինքնակամ կառուցված շինություններն օտարելու կամ վարձակալության իրավունքով տրամադրելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:
Անշարժ գույքերն ուղղակի վաճառքով չօտարելու դեպքում կարող է դիտարկվել նաև նշված գույքերը վարձակալությամբ տրամադրելու տարբերակը։

ՀԱՄԱՅՆՔԻ ՂԵԿԱՎԱՐ՝  **ԷԴՈՒԱՐԴ ԲԱԲԱՅԱՆ**

Տ Ե Ղ Ե Կ Ա Ն Ք

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ՎՐԱ ԻՆՔՆԱԿԱՄ ԿԱՌՈՒՑՎԱԾ ՇԻՆՈՒԹՅՈՒՆՆԵՐՆ ՕՏԱՐԵԼՈՒ ԿԱՄ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱԲՈՎՅԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

«Աբովյան համայնքի սեփականություն հանդիսացող հողամասերի վրա ինքնակամ կառուցված շինություններն օտարելու կամ վարձակալության իրավունքով տրամադրելու մասին» ավագանու որոշման նախագծի ընդունման կապակցությամբ Աբովյան համայնքի բյուջեի ծախսային մասում փոփոխություններ չեն սպասվում, իսկ եկամուտները կավելանան ինքնակամ կառույցների օտարման արժեքների կամ վարձավճարների չափով։

ՖԻՆԱՆՍԱՏՆՏԵՍԱԳԻՏԱԿԱՆ ԵՎ ԵԿԱՄՈՒՏՆԵՐԻ ՀԱՇՎԱՌՄԱՆ
ԲԱԺՆԻ ՊԵՏ՝ Ա. ՉՈԲԱՆՅԱՆ